-Սարսափելի ոչինչ չկա, կատարվում է այն, ինչ միշտ կատարվել է, այսինքն՝ երբ ինչ-որ քաղաքական սուր իրավիճակ է եղել կամ սուր իրավիճակի նախաշեմին ենք եղել, անպայման տեղի է ունենում այսպիսի մի զգայական թեմայի խտրականացում: Եվ առողջ քննարկումների կամ կոնկրետ քաղաքական սուր հարցերի լուծման տարածքը լցվում է այսպիսի ամենահետամնաց ու ոչ ճշգրիտ զգայական թեմաների շաշափումներով: Այդպես եղել է Եվրոպայի հետ Ասացացման համաձայնագրի շուրջ բանակցությունների նախաշեմին, երբ պետք է տեղի ունենար նախաստորագրման արարողությունը, բայց Հայաստանն ուղղակի թեքվեց ու մտավ Եվրասիական տնտեսական միություն: Նույն թեման՝ գենդերային հավասարություն և գենդերային խնդիրներ, այն ժամանակ սկսվեց շոշափվել: Հիմա նույն թեման է, թե երեխաներին կտանեն իրենց ծնողներից հեռու, օրգանները կհանեն, նույն թեմաներն են, որը խավարամիտ որոշ քարոզիչների ձեռքին հասարակության վախերի վրա ազդելու գործիք է: Առանձնապես որևէ նոր բան չկա այս ամենում: